சென்னையில், ரசிகர்கள் மத்தியில் டிசம்பர் மாதம் 31-ம் தேதி பேசிய நடிகர் ரஜினிகாந்த், ‘அரசியலுக்கு வருவது உறுதி. வரும் சட்டமன்றத் தேர்தலில் தனிக்கட்சி தொடங்கி 234 தொகுதிகளிலும் போட்டியிடுவோம்’ என்று அறிவித்தார். ரஜினியின் அரசியல் பிரவேசம், தேசிய அளவில் பேசுபொருளாக மாறியது. பல்வேறு தரப்பினர் ஆதரவும் எதிர்ப்பும் தெரிவித்து வருகின்றனர். அரசியல் பிரவேசத்துக்கான பணிகளில் தீவிரம் காட்டிவரும் ரஜினி, அதற்காக ரசிகர்களை ஒன்றிணைக்க புதிய இணையதளம் ஒன்றையும், செல்போன் செயலி ஒன்றையும் தொடங்கியிருக்கிறார்.